|  |  |
| --- | --- |
| **4. Tantárgy** neve: **A gyógypedagógiai szociológia - szociális támogató rendszer NBP\_GP112G2** | **Kreditértéke: 2** |
| A tantárgy **besorolása**: **kötelező** |
| **A tantárgy elméleti vagy gyakorlati jellegének mértéke, „képzési karaktere”**: **100% gyakorlat** |
| A **tanóra típusa**: **gyakorlat** és **óraszáma**: **30** az adott **félévben**Az adott ismeret átadásában alkalmazandó **további** (*sajátos*) **módok, jellemzők**Az empirikus szociológia alapvető módszereinek gyakorlati megismerése és használata – kérdőívezés, interjútechnikák, statisztikák elemzése és értelmezése, szociometriai elemzések. Hospitálások a szociális ellátórendszer azon szegmenseiben, ahol fogyatékos személyek ellátása is történik.  |
| A **számonkérés** módja **gyakorlati jegy**Az ismeretellenőrzésben alkalmazandó **további** (*sajátos*) **módok**:Folyamatos számonkérés, tematikus prezentációk készítése kiscsoportban, ill. egyénileg. Az intézményrendszerben történt hospitálásokról reflektív naplók vezetése. |
| A tantárgy **tantervi helye** (hányadik félév): **2. félév** |
| Előtanulmányi feltételek: - |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A tantárgy célja**: Megismertetni a hallgatókat a gyógypedagógia szociális, társadalmi megközelítésével. A gyógypedagógiai szükséglet vagy „fogyatékosság” nem egyszerűen fizikális tény, hanem nagymértékben függ a társadalmi környezet megítélésétől. Maga a fogyatékosság megközelítése – és ennek tükrében megnevezése is – térben és időben változó, javarészt társadalmi konstrukció. A tantárgy célja rávilágítani a fogyatékossággal élők társadalmi helyzetére: Különálló társadalmi csoportnak tekinthetők-e a fogyatékossággal élők? Mi a szerepük a mai magyar társadalom szerkezetében? Szociális jellemzőik miben különböznek, és miben egyeznek egészséges kortársaiktól? A tantárgy elmélyíti a hallgatók szociális érzékenységét és elősegíti kritikus gondolkodásukat. Elméleti és gyakorlati ismereteik bővítésén keresztül felkészíti a hallgatókat a gyógypedagógia társadalmi keretbe foglalt megközelítéséhez. **A tantárgy tartalma:*** A gyógypedagógia, mint társadalomtudomány
* Történelmi és térbeni kitekintés: A gyógypedagógia társadalmi gyökerei és alternatív tudományok
* Fogyatékosság, disability, client, empowerment: változó megközelítések
* A fogyatékosság, mint társadalmi kategória
* Fogyatékosság és társadalmi struktúra, fogyatékosszerep és a fogyatékos személyek életmódja.
* Az egészség és a szociális háttér összefüggései. Szociális esélyteremtés a gyógypedagógia segítségével
* Fogyatékosság és életmód
* Az életmód eltérései a különböző településtípusok esetében
* A fogyatékosügy néhány politikai aspektusa
* Hospitálások a fogyatékos személyekkel is foglalkozó szociális intézményekben. (Felnőtt fogyatékosok intézményei)
* Nemzetközi kitekintés: Európai jogok és jó gyakorlatok, UN Convention
 |
| A **2-5** legfontosabb *kötelező,* illetve *ajánlott***irodalom felsorolása** |
| **Kötelező irodalom:** * Bánfalvy Csaba (2014): Gyógypedagógiai szociológia. ELTE Bárczi Gusztáv Gyógypedagógiai Kar, Budapest
* Bánfalvy Csaba (2000): Fogyatékosság és szociális hátrány. In Illyés Sándor (szerk.): Gyógypedagógiai alapismeretek (pp. 81-115). BGGYTF, Budapest.
* Hernádi Ilona (szerk.)( 2015): A felelet kérdései közt. A fogyatékosságtudomány Magyarországon. ELTE Bárczi Gusztáv Gyógypedagógiai Kar, Budapest
* Könczei György (szerk.)(2009): A súlyos és halmozott fogyatékossággal élők helyzete Magyarországon. ELTE Bárczi Gusztáv Gyógypedagógiai Kar, Budapest

**Ajánlott irodalom*** Regényi Enikő ̶ Cserti-Szauer Csilla ̶ Szabó Ákosné (2019): A felnőttkor, belépés a munka világába, életkörülmények, életvezetés. In Mesterházi Zsuzsa ̶Szekeres Ágota (szerk.): A nehezen tanuló gyermekek iskolai nevelése. (pp.495-511). ELTE Eötvös Kiadó, Budapest.
* Mayer József – Kőpatakiné Mészáros Mária (szerk.)(2011): Szavak és tettek. Sajátos nevelési igényű tanulók a közoktatásban a 21. század első évtizedében Magyarországon. Oktatási és Fejlesztő Intézet, Budapest.
* Berényi Eszter–Erőss Gábor–Neumann Eszter (szerk.)(2013): Tudás és politika. A közpolitika-alkotás gyakorlata. L’Harmattan, Budapest.
 |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| 1. **tudása**
* Ismeri a fogyatékosságügy, a gyógypedagógia és a gyógypedagógiához kapcsolódó határtudományok fogyatékos, sérült, akadályozott személyekre vonatkozó történeti elemeit, alapvető társadalmi folyamatait, legfontosabb elméleteit, összefüggéseit és probléma-megoldási módszereit.
* Ismeri a fogyatékossággal élő személyekkel kapcsolatos alapvető specifikus kutatásmódszertani kérdéseket, módszereket és kutatásetikai alapelveket.
* Ismeri a személyiségfejlődési, viselkedésbeli, érzelmi problémákkal küzdő népességcsoportokhoz kapcsolódó bánásmódot, az ellátás hazai módszereit és gyakorlatát, rálátása van külföldi jó gyakorlatokra.
1. **képességei**
* Alapvető kutatásmódszertani ismereteit az adott fogyatékossági csoportnak megfelelően adaptív módon alkalmazza, felismeri, hogy az adott fogyatékossági csoportnak és kutatási témának megfelelően milyen kutatási módszert célszerű alkalmazni. Lehetőség szerint inkluzív kutatásmódszertani eljárásokra törekszik.
* Tudományos igényű szakszövegeket a saját szakterületén legalább egy idegen nyelven is önállóan olvas, a fogyatékosságügy és gyógypedagógia alapvető szakirodalmait megérti, szakszerűen reflektál rájuk, és képes azokat használni egy tudományos dolgozat megírásához a megfelelő hivatkozásokkal.
* Felismeri egy módszer tudományos megalapozottságának meglétét vagy hiányát.
1. **attitűdje**
* A fogyatékos emberekkel kapcsolatos társadalmi és történeti folyamatokat, megközelítéseket összefüggéseiben látja, ezeken keresztül reflektál a jelen problémáira, ezekről megalapozott szakmai véleményt formál, és kulturált vitát folytat.
* A fogyatékos emberekkel kapcsolatos társadalmi és történeti folyamatokat, megközelítéseket, intézményi és szolgáltatásbeli formákat nyitottan és kritikusan szemléli, részt vállal a gyógypedagógiával és fogyatékosságüggyel kapcsolatos fejlesztési, innovációs tevékenységekben.
* Fogyatékos személyekkel kapcsolatos kutatásai során teljes mértékben törekszik a fogyatékossággal kapcsolatos etikai problémák figyelembe vételére.
1. **autonómiája és felelőssége**
* Tudatosan képviseli a gyógypedagógia és határtudományai, társtudományai módszertani kultúráját.
* Szakmai együttműködések kialakításában és fenntartásában felelősséggel működik közre.
 |
| **Tantárgy felelőse: Dr. habil. Domonkosi Ágnes PhD. főiskolai tanár** |
| **Tantárgy oktatásába bevont oktatók: Dr. Dobó Marianna PhD. főiskolai docens,** **Dr. Furcsa Laura főiskolai docens, Hegyi Lili gyógypedagógus, mesteroktató** |